Siri Austeng

Siri Austeng (født 27. april 1944, død 8. juli 2017) var en norsk politiker (Ap) som var fylkesordfører i Hedmark fra 1995 til 2007. 

Austeng var født og oppvokst på Ekely i Oslo. Hun var utdannet kjemiingeniør og kom til Elverum i 1971. Her jobbet hun i 10 år som lærer og sosiallærer ved Elverum ungdomsskole. Hun var også utdanningsdirektør i Oppland samt fylkesråd i Hedemark fylkeskommune. 

Hun ble politisk aktiv på 1970-tallet og var kommunestyrerepresentant i Elverum i åtte år fra 1979, og fylkestingsrepresentant i 24 år. Hun ble Hedmarks første kvinnelige fylkesordfører i 1995, et verv hun hadde i 12 år, til 2007 da hun ga seg i politikken. Det må også nevnes at hun var vararepresentant til Stortinget i perioden 1985 til 1989 og hadde også flere styreverv, blant annet i Eidsiva Energi, Turneorganisasjonen, KLP og KS. De siste årene var hun leder av Elverum Arbeiderpartis seniorutvalg.

Hun var rangert på 80.-plass over Kapitals liste over Norges 100 mektigste kvinner i 2008.

Siri Austeng var gift med Ivar Austeng (f. 1930, d. 2013) og hadde tre barn. 

Referanser


 Eksterne lenker 


Kategori:Ap-politikere i Hedmark
Kategori:Fylkesordførere i Hedmark
Kategori:Fylkesordførere fra Ap
Kategori:Personer fra Oslo
Kategori:Vararepresentanter til Stortinget